als_Latn dik_Latn tur_Latn
Policia: 36 aksidente e 858 tiketa trafiku, 7 në burg,…
Policia e Kosovës vazhdon me angazhimin policor drejt parandalimit të aksidenteve dhe ngritjes së nivelit të sigurisë në trafik, ku ndaj shkelësve të ligjit mbi komunikacionin rrugor ka shqiptuar 858 tiketa të trafikut
RAJONI I PRISHTINËS
PENGIM I PERSONIT ZYRTAR NË KRYERJE TË DETYRËS ZYRTARE
Graqanicë (NN) 21.03.2015 – 03:40. Raportohet se njësiti policor në një pikë kontrolli ka ndaluar veturën Land-rover me ngasës të dyshuarin mashkull K-Serb, i njëjti ka refuzuar të bëjë alkool testin dhe i ka ofenduar zyrtarët policor. I dyshuari është arrestuar dhe me urdhër të prokurorit dërgohet në mbajtje.
ZJARRVËNIE
Rr. Afrim Zhitia, Podujevë 22.03.2015 – 00:10. Ankuesi K/Shqiptar ka raportuar se vetura e tij e tipit Opel Zafira e cila ishte e parkuar është përfshirë në zjarr. Njësiti policor dhe zjarrfikësit kanë lokalizuar zjarrin. Vetura është djegur në tërësi. Sipas ankuesi vlera e dëmit është rreth 6000 euro. Nuk raportohet për të lënduar.
LËNDIM TRUPOR
Prishtinë 21.03.2015 – 16:30. Ankuesja femër K/Shqiptar ka raportuar se është sulmuar fizikisht nga burri i saj i dyshuari mashkull K/Shqiptar. Ankuesja ka pranuar tretman mjekësor. Me urdhër të prokurorit rasti shkon në procedurë të rregullt.
VJEDHJE E VETURËS
Rr. Qamil Bala, Prishtinë 20/21.03.2015 – 20:00-04:30. Ankuesi mashkull K-Shqiptar ka raportuar se nga persona të panjohur i është vjedhur vetura e tij me targa vendore. Njësitë policore janë duke hetuar rastin.
POSEDIM I PAAUTORIZUAR I ARMËS
Te rrethi i flamurit, Prishtinë 21.03.2015 – 20:30. Njësiti policor ka shoqëruar në stacionin policor të dyshuarin mashkull K/Shqiptar pasi që gjatë kontrollimit të veturës së tij i është gjetur dhe konfiskuar një shufër e metalit. Me urdhër të prokurorit pas intervistimit i dyshuari lirohet dhe rasti shkon në procedurë të rregullt.
AKSIDENT TRAFIKU ME LËNDIME
Rr. Hasan Remniku, Prishtinë 21.03.2015 – 11:40. Një i dyshuar i pa njohur duke lëvizur me automjetin, nga pakujdesia dhe mos përshtatja e shpejtësisë së lëvizjes me kushtet e rrugës ka goditur këmbësorin-viktimën mashkull K-Shqiptar dhe është larguar nga vendi i ngjarjes. Viktima ka pësuar lëndime trupore dhe i njëjti është dërguar për tretman mjekësor në QKUK.
RAJONI I FERIZAJT
ZJARRVËNIE
Kaçanik 21.03.2015 – 20:05. Është raportuar se fabrika e Silcapor-it është kapluar nga zjarri. Njësitet policore dhe i zjarrfikësit kanë dal në vendin e ngjarjes dhe kanë lokalizuar zjarrin. Nuk raportohet për të lënduar. Sipas pronarit të fabrikës vlera e dëmit të shkaktuar është shume e madhe. Njësiti përkatës policor është duke hetuar rastin.
RAJONI I PRIZRENIT
MOSRESPEKTIM I URDHËRIT VENDIMIT TË GJYKATËS
Prizren 21.03.2015 – 11:30. Viktima mashkull K-Boshnjak ka raportuar se ish-bashkëshortja e tij femër K-Turke me të cilën është ndarë me vendim të Gjykatës, me datë 20.03.2015 ka shkuar në shkollë që ti vizitoj fëmijët (dy vajzat) pasi që gëzon të drejtën, por nga kujdestari, viktima është njoftuar se dy vajzat që dy javë nuk vijojnë mësimin dhe dyshohet se ish bashkëshortja me dy fëmijët gjendet jashtë shtetit.
RAJONI I PEJËS
ARRESTIM I PERSONIT TË KËRKUAR
Rr. Rexhë Morina, Pejë 21.03.2015 – 06:20. Në bazë të urdhëresës lëshuar nga Gjykata Themelore në Pejë është arrestuar i dyshuari mashkull K-Shqiptar dhe i njëjti është dërguar në vuajtje dënimi në burgun e Dubravës.
PKK Vermicë 21.03.2015 – 21:45. Në bazë të urdhëresës së lëshuar nga Gjykata, njësiti policor ka arrestuar të dyshuarin mashkull K/Shqiptar dhe i njëjti është dërguar në mbajtje në stacionin policor në Pejë.
AKSIDENT TRAFIKU ME LËNDIME
Rr. Mehmet Bajraktari, Pejë 2103.2015 – 11:20. Raportohet për një aksident trafiku në mes dy veturave, njëra Audi që drejtohej nga i dyshuari mashkull K-Shqiptar dhe automjetit Kamion me targa lokale që drejtohej nga viktima mashkull K-Shqiptar. Deri te aksidenti ka ardhë nga mospërshtatja e shpejtësisë së lëvizjes me kushtet e rrugës nga i dyshuari i cili ka humbur kontrollin ndaj veturës, del jashtë rrugës në trotuar, me ç’ rast është aksidentuar me automjetin e dytë. Si pasojë e aksidentit lëndime trupore ka pësuar drejtuesi i automjetit Audi i cili është dërguar në QKUK-Prishtinë për tretman mjekësor.
GJETJE E MJETIT TË PASHPËRTHYER
Fsh. Krstovc, Pejë 21.03.2015 – 15:15. Ankuesi K/Shqiptar ka raportuar se për deri sa ishte duke punuar në oborrin e tij kishte hasur në një mjet të pashpërthyer mortajë e kalibrit 60 mm. Njësiti policor ka bërë sigurimin e vendit të ngjarjes, ndërsa njësiti për deminim i FSK-së ka bërë tërheqjen e mjetit në mënyrë të kontrolluar. Nuk raportohet për ndonjë incident.
RAJONI I GJAKOVËS
PERSON I HUMBUR- GJETUR
Fsh. Gergoc, Gjakovë 19.03.2015-20:00. Me 21.03.2015 ankuesi K/Shqiptar është paraqitur në stacionin Policor Gjakovë së bashku me bijën e tij viktimën femër K/Shqiptare e cila ishte e raportuar si person i humbur. Sipas viktimës, ajo ishte larguar nga shtëpia pa i informuar familjarët dhe kishte qëndruar te një shoqe e saj. Pas intervistimit viktima është kthyer tek familjarët e saj.
RAJONI I MITROVICËS
AKSIDENT TRAFIKU ME LËNDIME
Fsh. Polac, Skenderaj 21.03.2015 – 20:07. Vozitësi mashkull K/Shqiptar me veturë civile nga pa kujdesia ka shkaktuar vetë-aksident trafiku. Si pasojë e aksidentit lëndime trupore ka pësuar vetë vozitësi dhe tre pasagjerët e tij një mashkull K/Shqiptar dhe dy femra K/Shqiptare, të cilët pas tretmanit mjekësor në shtëpinë e shëndetit në Skenderaj janë dërguar në QKUK për tretman të mëtutjeshëm mjekësor.
RAJONI I MITROVICËS – VERI
DHUNË FAMILJARE
Rr. “Vllade Cetoviq” , Mitrovicë 20.03.2015 – 21:15. Është arrestuar i dyshuari mashkull K-Serbe pasi që i njëjti nën ndikimin e alkoolit ka sulmuar fizikisht vajzën e tij femër K-Serbe. Pas intervistimit me urdhër të prokurorit i dyshuari është liruar në procedurë të rregullt.
POLICIA KUFITARE
POSEDIM I SUBSTANCAVE NARKOTIKE
PKK-Merdare 20.03.2015 – 23:30. Raportohet se gjatë kontrollit në veturën e të dyshuarve meshkuj njëri shtetas i Kolumbisë dhe tjetri K-Shqiptar është gjetur dhe konfiskuar një sasi substancë e dyshuar narkotike e llojit “Marihuanë” në peshë prej 2-3 gram. Të dyshuarit janë intervistuar dhe me urdhër të prokurorit janë liruar në procedurë të rregullt.
SHMANGIE NGA DETYRIMET DOGANORE
Gjurgjicë, Gllogoc 21.03.2015 – 08:50. Raportohet se është ndalur vetura Audi A-4 me targa lokale të cilën e drejtonte i dyshuari mashkull K-Shqiptar, ku gjatë kontrollit është vërejtur se targat i përkasin një veture tjetër, i njëjti nuk kishte regjistrim dhe nuk kishte kryer detyrimet doganore. Automjeti është konfiskuar, ndërsa rasti shkon në procedurë të rregullt.
STATISTIKAT E PËRGJITHËSHME
Aksidente fatale 000
Aksidente me të lënduar 015
Aksidente pa të lënduar 021
Tiketa trafiku të shqiptuara 858
Arrestime 005
Në mbajtje 002/Zyra për Informim e PK-se
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pol_Latn als_Latn als_Latn als_Latn als_Latn ilo_Latn als_Latn als_Latn als_Latn als_Latn als_Latn